मुण्डा
मुण्डा भारत की एक जनजाति है, जो मुख्य रूप से झारखण्ड के छोटा नागपुर क्षेत्र में निवास करता है। झारखण्ड के अलावा ये बिहार, पश्चिम बंगाल, ओड़िसा आदि भारतीय राज्यों में भी रहते हैं। इनकी भाषा मुण्डारी आस्ट्रो-एशियाटिक परिवार की एक प्रमुख भाषा है।  उनका भोजन मुख्य रूप से धान, मड़ुआ, मक्का, जंगल के फल-फूल और कंद-मूल हैं। वे सूत्ती वस्त्र पहनते हैं। महिलाओं के लिए विशेष प्रकार की साड़ी होती है, जिसे "बारह हथिया" (बारकी लिजा) कहते हैं। पुरुष साधारण-सा धोती का प्रयोग करते हैं, जिसे "तोलोंग" कहते हैं। मुण्डा, भारत की एक प्रमुख जनजाति हैं। २० वीं सदी के अनुसार उनकी संख्या लगभग १,०००,००० थी।
निशि लोग
निशि (Nyishi) भारत के अरूणाचल प्रदेश राज्य की एक जनजाति है ये लोग अरुणाचल प्रदेश के छः जिलों के निवासी हैं और इस प्रदेश की जनसंख्या में सबसे बड़ा जनजातीय समूह हैं। इनकी जनसंख्या ३ लाख के लगभग है। ये लोग निशि भाषा बोलते हैं। जो एक तिब्बती-बर्मी भाषा है किन्तु उनकी भाषा की उत्पत्ति कैसे हुई है, इस पर मतभेद है।